b'\n_START_ARTICLE_\nEngels (by)\n_START_SECTION_\nGeografi\n_START_PARAGRAPH_\nEngels ligger p\xc3\xa5 bredden af floden Volga, lige over for den st\xc3\xb8rre by Saratov. Byen er det administrative center i Engels rajon og n\xc3\xa6stst\xc3\xb8rste by i Saratov oblast. Engels ligger i den europ\xc3\xa6iske del af Rusland, omkring 850 kilometer syd\xc3\xb8st for Moskva._NEWLINE_I byen er der russisk-middelhavsstemning, og bygningerne fra 1800-tallet pr\xc3\xa6ger byen. Den er forbundet med Saratov via den tre kilometer lange Saratov Bro. I centrum af byen st\xc3\xa5r et stort Friedrich Engels monument. Lidt l\xc3\xa6ngere opstr\xc3\xb8ms Volga ligger byen, der b\xc3\xa6rer navnet Marx.\n_START_SECTION_\nHistorie\n_START_PARAGRAPH_\nI 1747 grundlagdes bebyggelsen Pokrovskaja sloboda, der fik bystatus 1914 og skiftede navn til Pokrovsk. Med etableringen af den Autonome Socialistiske Sovjetrepublik af volgatyskere (russisk: Avtonomnaja Sovetskaja Sotsialistitjeskaja Respublika Nemtsev Povolzjja) i 1931, blev byen navngivet efter Friedrich Engels. Engels var p\xc3\xa5 den tid volgatyskernes oprindelige hovedstad. Fra 1931 eksisterede et "tysk nationalteater" i Engels med omkring 800 pladser, som prim\xc3\xa6rt blev drevet af tyske amat\xc3\xb8rteatergrupper. Fra 1936 arbejdede de tyske flygtninge, Erwin Piscator og Bernhard Reich p\xc3\xa5 teatret._NEWLINE_Den 12. april 1961 landede Juri Gagarin med rumskibet Vostok 1 p\xc3\xa5 en steppe n\xc3\xa6r landsbyen Smelovka omkring 25 km fra Engels efter den f\xc3\xb8rste bemandede rumflyvning.\n_START_SECTION_\n\xc3\x98konomi\n_START_PARAGRAPH_\nIndustrien i Engels er fokuseret p\xc3\xa5 bilindustri. Der er producenter af trolleybussen \xd0\xa2\xd1\x80\xd0\xbe\xd0\xbb\xd0\xb7\xd0\xb0 (trolza), jernbanevogne, s\xc3\xa6rlige k\xc3\xb8ret\xc3\xb8jer og transportudstyr i byen._NEWLINE_Den tidligere dominerende kemiske industri har stort set indstillet driften._NEWLINE_Flere tyske virksomheder har kontorer eller fabrikker i Engels. St\xc3\xb8rste virksomhed i Engels er firmaet "Robert Bosch Saratov," der fremstiller t\xc3\xa6ndr\xc3\xb8r, styrenheder, ledningsnet og anden udrustning til den russiske bilindustrien og europ\xc3\xa6iske bilproducenter. Henkel fremstiller vaskepulver og kemiske produkter til bilindustrien i Engels.\n_START_SECTION_\nMilit\xc3\xa6r\n_START_PARAGRAPH_\nDe Ruslands milit\xc3\xa6r har flere forl\xc3\xa6gninger i n\xc3\xa6rheden af Engels, bl.a. milit\xc3\xa6rluftbasen Engels-2 med tilh\xc3\xb8rende kaserne. 14 strategiske bombefly af typen Tupolev Tu-160 er stationeret n\xc3\xa6r Engels. Maskinerne er en del af det 121. tungebombeflys regiment under Den Russiske F\xc3\xb8derations Luftv\xc3\xa5ben. Fra juni 2008 er ogs\xc3\xa5 de langtr\xc3\xa6kkende bombefly af typen Tupolev Tu-95MS Tupolev Tu-22M3 baseret p\xc3\xa5 Engels-2. P\xc3\xa5 patruljeflyvninger over Arktis og over Atlanten tankes de i luften af fly af typen Iljusjin Il-78.'